31998R1298
L 180/5
JURNALUL OFÍCIAL AL UNIUNII EUROPENE
REGULAMENTUL (CE) NR. 1298/98 AL COMISIEI
din 23 iunie 1998
de modificare a Regulamentului (CE) nr. 577/97 de stabilire a anumitor norme de aplicare a Regulamentului (CE) nr. 2991/94 al Consiliului de stabilire a standardelor pentru grăsimile tartinabile și a Regulamentului (CEE) nr. 1898/87 al Consiliului privind protecția denumirilor folosite în comercializarea laptelui și a produselor lactate
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2991/94 al Consiliului din 5 decembrie 1994 de stabilire a standardelor pentru grăsimile tartinabile (1), în special articolul 8,
având în vedere Regulamentul (CEE) nr. 1898/87 al Consiliului din 2 iulie 1987 privind protecția denumirilor folosite în comercializarea laptelui și a produselor lactate (2), modificat ultima dată de Actul de aderare a Austriei, Finlandei și Suediei, în special articolul 4 alineatul (2),
întrucât Regulamentul (CE) nr. 577/97 (3) al Comisiei, modificat ultima dată de Regulamentul (CE) nr. 623/98 (4), prevede o perioadă care permite experimentarea metodei de control al declarației privind conținutul în grăsimi, prezentată în anexa II, înainte de punerea sa în aplicare;
întrucât, în scopul permiterii unui examen mai aprofundat al valabilității metodei în conformitate cu dificultățile pe care operatorii economici le-au împărtășit pentru punerea ei în aplicare, se impune o amânare a datei de intrare în vigoare a metodei;
întrucât măsurile luate de prezentul regulament sunt în conformitate cu avizul comitetelor de gestionare în cauză,
ADOPTĂ PREZENTUL REGULAMENT:
Articolul 1
În articolul 2 alineatul (3) din Regulamentul (CE) nr. 577/97, data de „1 iulie 1998” se înlocuiește cu data de „1 ianuarie 1999”.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică în toate statele membre.
Adoptat la Bruxelles, 23 iunie 1998.